CELEX: 32021R2062
Language: fi
Date: 2021-08-23 00:00:00
Title: Komission delegoitu asetus (EU) 2021/2062, annettu 23 päivänä elokuuta 2021, tiettyjä kalastuksia Pohjanmerellä kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2020/2014 muuttamisesta

26.11.2021   
               
               
                  FI
               
               
                  Euroopan unionin virallinen lehti
               
               
                  L 421/4
               
            
         KOMISSION DELEGOITU ASETUS (EU) 2021/2062,
         annettu 23 päivänä elokuuta 2021,
         tiettyjä kalastuksia Pohjanmerellä kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2020/2014 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Pohjanmeren pohjakalakantoja ja näitä kantoja hyödyntäviä kalastuksia koskevan monivuotisen suunnitelman vahvistamisesta, purkamisvelvoitteen täytäntöönpanoa Pohjanmerellä koskevien yksityiskohtien erittelemisestä sekä neuvoston asetusten (EY) N:o 676/2007 ja (EY) N:o 1342/2008 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/973 (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2020/2014 (2) eritellään tiettyjä kalastuksia Pohjanmerellä kaudella 2021–2023 koskevan purkamisvelvoitteen täytäntöönpanon yksityiskohdat Alankomaiden, Belgian, Ranskan, Ruotsin, Saksan ja Tanskan, jäljempänä ’Scheveningen-ryhmä’, laatiman yhteisen suosituksen perusteella.
                  
               
                     (2)
                  
                  
                     Delegoidun asetuksen (EU) 2020/2014 mukaisesti tiettyjä purkamisvelvoitetta koskevia vapautuksia ja poikkeuksia sovelletaan väliaikaisesti 31 päivään joulukuuta 2021. Tällaisissa tapauksissa jäsenvaltioiden, joilla on välitön kalastuksenhoitoetu, olisi toimitettava vapautusta tai poikkeusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2021. Tieteellis-teknis-taloudellisen kalastuskomitean (STECF) olisi arvioitava toimitetut tieteelliset tiedot 31 päivään heinäkuuta 2021 mennessä.
                  
               
                     (3)
                  
                  
                     Scheveningen-ryhmä toimitti Pohjanmeren neuvoa-antavaa toimikuntaa ja pelagisia kantoja koskevaa neuvoa-antavaa toimikuntaa kuultuaan komissiolle 30 päivänä huhtikuuta 2021 yhteisen suosituksen, jossa se pyysi tiettyjen purkamisvelvoitetta koskevien vapautusten ja poikkeusten jatkamista vuoden 2021 jälkeen ja toimitti tieteellistä lisätietoa. Scheveningen-ryhmä toimitti yhteisestä suosituksesta tarkistetun version 26 päivänä heinäkuuta 2021.
                  
               
                     (4)
                  
                  
                     STECF (3) tarkasteli yhteistä suositusta toukokuussa 2021. Komissio esitti delegoidun säädöksen luonnoksen jäsenvaltioiden edustajista koostuvalle asiantuntijaryhmälle 16 päivänä heinäkuuta 2021 pidetyssä kokouksessa, johon Euroopan parlamentti osallistui tarkkailijana.
                  
               
                     (5)
                  
                  
                     Delegoidun asetuksen (EU) 2020/2014 6 artiklan 1 kohdan c alakohdan ii alakohtaan sisältyy eloonjäämisasteeseen perustuva vapautus, jota sovelletaan, kun punakampela on pyydetty pohjatrooleilla (OTB, PTB), joiden silmäkoko on 90–119 millimetriä ja joissa on tietynlaiset paneelit, Kansainvälisen merentutkimusneuvoston (ICES) määrittelemällä alueella 3a sijaitsevilla unionin vesillä. Scheveningen-ryhmä pyysi vapautuksen laajentamista niin, että sitä sovellettaisiin myös trooleihin, joissa on silmäkooltaan vähintään 120 millimetrin neliösilmäinen valikointiristikko, Kattegatin ICES-osa-alueella vuosittain 1 päivästä lokakuuta 31 päivään joulukuuta. STECF huomautti, että Tanskan toimittamat tieteelliset lisätiedot vahvistavat, että poisheitetyn punakampelan eloonjäämisaste on suurempaa silmäkokoa käytettäessä ovitroolikalastuksessa sallittuun 80–99 millimetrin silmäkokoon verrattuna yhtä korkea tai korkeampi, Seltra-paneeli ja 120 millimetrin neliösilmäinen valikointiristikko mukaan lukien. (4) Tästä syystä vapautusta olisi laajennettava niin, että sitä sovelletaan Kattegatin osa-alueella myös trooleihin, joissa on vähintään 120 millimetrin neliösilmäinen valikointiristikko.
                  
               
                     (6)
                  
                  
                     Delegoidun asetuksen (EU) 2020/2014 11 artiklan 11 alakohtaan sisältyy de minimis -poikkeus, jota sovelletaan, kun säilyttämisen vähimmäisviitekokoa pienempi valkoturska on pyydetty ICES-suuralueella 4 puomitroolilla, jonka silmäkoko on 80–119 millimetriä. Scheveningen-ryhmä pyysi, että tätä poikkeusta jatkettaisiin 31 joulukuuta 2023 asti, ja toimitti uusia tieteellisiä tietoja. STECF arvioi toimitetut tiedot ja tuli siihen tulokseen, että yhteinen suositus vastaa pitkälti niihin kysymyksiin, jotka STECF oli nostanut esiin aiemmissa arvioinneissaan. (5) Tahattomien saaliiden purkamisesta arvioitiin aiheutuvan huomattavia kustannuksia, ja se edellyttäisi myös työntekijöiden määrän huomattavaa lisäämistä aluksilla. STECF tunnusti myös kyseisen kalastuksen valikoivuuden parantamiseen liittyvät haasteet. Poikkeus olisi sen vuoksi säilytettävä 31 päivään joulukuuta 2023 saakka.
                  
               
                     (7)
                  
                  
                     Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Asetusta olisi sovellettava 1 päivästä tammikuuta 2022,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2020/2014 seuraavasti:
            
                        1.
                     
                     
                        Korvataan 6 artiklan 1 kohdan c alakohdan ii alakohta seuraavasti:
                        
                                    ”ii)
                                 
                                 
                                    joiden silmäkoko on 90–119 millimetriä ja joissa on Seltra-paneeli ja yläpaneeli, jonka silmäkoko on 140 millimetriä (neliösilmä), 270 millimetriä (vinoneliösilmä) tai 300 millimetriä (neliösilmä), tai Kattegatin osa-alueella silmäkooltaan vähintään 120 millimetrin neliösilmäinen valikointiristikko vuosittain 1 päivästä lokakuuta 31 päivään joulukuuta, kun kohteena ovat kampelakalat tai pyöreät kalat ICES-alueella 3a sijaitsevilla unionin vesillä;”.
                                 
                              
                  
                        2.
                     
                     
                        Korvataan 11 artiklan 11 alakohta seuraavasti:
                        
                                    ”11)
                                 
                                 
                                    kun kyseessä on pohjakalakantojen sekakalastus unionin vesillä ICES-suuralueella 4 sellaisia puomitrooleja käyttävillä aluksilla, joiden silmäkoko on 80–119 millimetriä:
                                    säilyttämisen vähimmäisviitekokoa pienemmän valkoturskan määrä, joka saa olla enintään 2 prosenttia punakampelan ja merianturan vuotuisista kokonaissaaliista;”.
                                 
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022 alkaen 31 päivään joulukuuta 2023 saakka.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 179, 16.7.2018, s. 1.
         
            (2)  Komission delegoitu asetus (EU) 2020/2014, annettu 21 päivänä elokuuta 2020, tiettyjä kalastuksia Pohjanmerellä kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 415, 10.12.2020, s. 10).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 23-24.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 20-21.